Makula karpodako

La Makula karpodako (Carpodacus rubicilla) estas birdo de la familio de Fringedoj. Tiu specio estas kutime lokata en la genro Carpodacus, sed ili ŝajne apartenus  al distinga genro Uragus” aŭ “Rubicilla. Karpodakoj estas birdoj brunecaj, kun ruĝaj aŭ rozkoloraj ĝeneralaj nuancoj aŭ markoj en kapo, brusto, pugo ktp.

Ĝi troviĝas en Afganio, Azerbajĝano, Ĉinio, Kartvelio, Barato, Kazaĥio, Kirgizio, Mongolio, Nepalo, Pakistano, Rusio, Taĝikio kaj Uzbekio. Ties natura habitato estas tundro kaj moderklimataj herbejoj.

Ĝi estas specio kun tre ruĝkarminaj kapo, kolareo kaj subaj partoj iom helpunktecaj. La dorso estas ruĝecbruna kun malhela punkteco. La flugilplumoj kaj vosto estas nigrecaj. Ankaŭ la kruroj estas nigrecaj. En kapo estas malhela brido el la beko al la okuloj kaj ioma mustaĉa mallonga strieto. La beko estas hela, mallonga kaj tre dika ĉebaze. La orelareo kaj subpugo estas iom hela.

 Referencoj 
 BirdLife International 2004.  Carpodacus rubicilla.   2006 IUCN Ruĝa Listo de Minacataj Specioj. Konsultita la 10an de julio 2007.

Kategorio:Paseroformaj
Kategorio:Fringedoj
Kategorio:Birdoj de Azio
Kategorio:Birdoj de Azerbajĝano